क’क्राझार, 22 अक्ट’बर 2020: आसाम सरकारा गावारि खोन्दोनि गासै बिजोंनि फरायसालिफोरनि थाखाय फरायसाफोरनिफ्राय लानाय मासुलखौ होबथानो थाखाय आसाम सरकारा फैगौ 2021-22 माइथायनि से बोसोरनि थाखाय मासुलखौ थि खालामखाना होबाय। राइजो सरकारा थि खालामना होनाय मासुल बादियै प्रि-प्राइमारिनिफ्राय बा थाखोसिम 27 रोजा, थाखो ड’निफ्राय जि थाखोसिम 32 रोजा, थाखो जिसे-जिनै Science stream नि थाखाय 37 रोजा, Arts stream नि थाखाय 32 रोजा, Commerce stream 32 रोजा आरो गुबुन गुबुन stream फोरनि थाखाय 35 रोजा। अदेबानि बोसोरसेनि थाखाय सरकारा थि खालामनानै होनाय बे मासुलाव मुं थिसननाय, दाननि फोरोंथाइ मासुल, फरायसालिनि जौगाथाइ, गेलेमु,क्षहारिमु गासैखौबो सरजाबफादोंब्लाबो थांलाय-फैलायनि राहा एबा बास भाराखौ सोसननाय जायाखै होनना मिथिनो मोननाय जादों।